stanford-oval/wikipedia huggingface dataset:
טור המספרים הטבעיים
סיכום לא סטנדרטי > חישוב בעזרת פונקציית זטא של רימן

הטור  \zeta (s)=\sum _{n=1}^{\infty }{\frac {1}{n^{s}}} מתכנס לכל s מרוכב שהחלק הממשי שלו גדול מ-1. הטור מגדיר פונקציה אנליטית  \zeta (s) שיש לה המשכה אנליטית לכל המישור המרוכב עם קוטב ב-1. באופן הזה  \zeta (s) מוגדרת גם בנקודות בהן הטור  \sum _{n=1}^{\infty }{\frac {1}{n^{s}}} אינו מתכנס. פונקציה זו קרויה פונקציית זטא של רימן.
ההמשכה האנליטית מקיימת את זהות הסימטריה  \ \Lambda (s)=\Lambda (1-s) כאשר  \ \Lambda (s)=\Gamma (s/2)\pi ^{-s/2}\zeta (s) ו- \Gamma  היא פונקציית גמא. מכיוון ש- \ \zeta (2m)=(-1)^{m+1}{\frac {1}{2}}{\frac {(2\pi )^{2m}}{(2m)!}}B_{2m} (ע"ע מספרי ברנולי), נובע מזהות הסימטריה שלכל n אי-זוגי מתקיים  \zeta (-n)=-{\frac {B_{n+1}}{n+1}} כאשר  B_{k} הוא מספר ברנולי ה-k. בפרט,  B_{2}={\frac {1}{6}}. אם נציב n=1 נקבל  \zeta (-1)=-{\frac {B_{2}}{2}}=-{\frac {1}{12}}.
על כן, אם נזהה פורמלית את הטור  \sum _{n=1}^{\infty }{\frac {1}{n^{s}}} עם פונקציית זטא של רימן, גם בנקודות בהן הטור אינו מתכנס, נקבל:
סיכום לא סטנדרטי > חישוב בעזרת סיכום רמנוג'אן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניתן לחשב טור זה בעזרת סיכום רמנוג'אן. הנוסחה היא
{\frac {f(0)}{2}}+\sum _{n=1}^{\infty }f(n)=i\int _{0}^{\infty }{\frac {f(it)-f(-it)}{e^{2\pi t}-1}}dt
אם נבחר  f(n)=n, נקבל את הטור הרצוי. לכן, נקבל
\sum _{n=1}^{\infty }{n}=i\int _{0}^{\infty }{\frac {2it}{e^{2\pi t}-1}}dt
בעזרת הצבה  u=2\pi t, נקבל
i\int _{0}^{\infty }{\frac {2it}{e^{2\pi t}-1}}dt=-{\frac {1}{2\pi ^{2}}}\int _{0}^{\infty }{\frac {u}{e^{u}-1}}du
האינטגרל הזה שווה ל \zeta (2),שהיא שווה ל- {\frac {\pi ^{2}}{6}}. לאחר הצבת הערך נקבל את הסכום הרצוי:
1+2+3+\dots =\sum _{n=1}^{\infty }n=-{\frac {1}{12}}
הערות שוליים

↑  Lepowsky, J. (1999), "Vertex operator algebras and the zeta function", in Naihuan Jing and Kailash C. Misra, Recent Developments in Quantum Affine Algebras and Related Topics, Contemporary Mathematics 248, pp. 327–340 (באנגלית)
↑  למשל, משפט האן-בנך מבטיח שאפשר להרחיב את פונקציונל הסכום אל מרחב הסדרות שסדרת הסכומים החלקיים שלהם חסומה.
↑  הטור ההנדסי  \ 1-x+x^{2}-x^{3}+x^{4}-\cdots ={\frac {1}{1+x}} מתכנס במידה שווה בכל תת-קטע  [-1+\delta ,1-\delta ], ולכן אפשר לגזור אותו רכיב רכיב ולקבל את השוויון  \ 1-2x+3x^{2}-4x^{3}+5x^{4}-\cdots ={\frac {1}{(1+x)^{2}}}.
↑  Eric W. Weisstein, Riemann Zeta Function באתר MathWorld, נוסחה 1, באתר mathworld.wolfram.com (באנגלית)
יונגה וולט

| --- | --- |

 תדירות:  שני–שבת
 פורמט:  ברלינר
 מייסד:  הנוער הגרמני החופשי
 עורך ראשי:  שטפן הוט
 תאריכי הופעה:  12 בפברואר 1947 – הווה (77 שנים)
 שפה:  גרמנית
 מערכת:  ברלין 
 תפוצה:  25,600–27,900 עותקים
 מדינה:  גרמניה
 ISSN:  0941-9373
 http://www.jungewelt.de
 
Junge Welt (בעברית: עולם צעיר) הוא יומון גרמני, המודפס בברלין. העיתון מתאר את עצמו כעיתון שמאלני ומרקסיסטי. הרשויות הגרמניות מסווגות את העיתון כאמצעי שמאל רדיקלי אשר עוין לסדר החוקה.
היסטוריה ופרופיל

יונגה וולט הודפס לראשונה ב-12 בפברואר 1947 באזור הכיבוש הסובייטי של ברלין. העיתון נהיה העיתון הרשמי של הוועדה המרכזית של הנוער הגרמני החופשי. תנועת הנוער הקומוניסטית של גרמניה המזרחית, ב-12 בנובמבר 1947. תפוצתו היומית הייתה 1.38 מיליון עותקים, ליונגה וולט הייתה את התפוצה הכי גדולה של כל עיתון יומי ברפובליקה הדמוקרטית הגרמנית, אפילו יותר מלעיתון הרשמי של מפלגת האיחוד הסוציאליסטי של גרמניה, נויס דויטשלאנד.
העיתון נוסד מחדש ב-1994, לאחר איחוד גרמניה ולאחר פירוק הנוער הגרמני החופשי, כיומון הכי שמאלני בגרמניה. צוות העורכים החדש כלל מזרח ומערב גרמנים ממחנות שמאליים שונים. ב-1997, קרע התרחש בין שני המחנות הללו, מה שגרם להיווסדו של השבועון "ג'אנגל וורלד" אשר גינה את דעותיהן האנטי-ציוניות של הקולגות לשעבר שלהם.
לפי הדיווח השנתי של המשרד הפדרלי להגנת החוקה, "היומון יונגה וולט הוא אמצעי השמאל המודפס החשוב ביותר בסצנת השמאל הרדיקלי" בגרמניה. ארנולד שולצל, העורך האחראי של העיתון משנת 2000 עד ל-2016 הודה בכך ששימש בעבר כמלשין עבור השטאזי.
ליונגה וולט יש שיעור תפוצה מודפסת של בין 25,600 ל-27,900 ב-2017.
הערות שוליים

↑  "Impressum". Junge Welt (בגרמנית). נבדק ב-6 ביוני 2020. {{cite journal}}:  (עזרה)
↑  "Über diese Zeitung". junge Welt (בגרמנית). Berlin. section Was ist die junge Welt?. ISSN 0941-9373. נבדק ב-6 ביוני 2020. {{cite news}}:  (עזרה)
↑  van Hüllen, Rudolf (22 בדצמבר 2014). "Linksextreme Medien" (בגרמנית). Federal Agency for Civic Education. נבדק ב-6 ביוני 2020. {{cite news}}:  (עזרה)
1 2  "Über diese Zeitung". junge Welt (בגרמנית). Berlin. section Kurze Geschichte der jungen Welt. ISSN 0941-9373. נבדק ב-6 ביוני 2020. {{cite news}}:  (עזרה)
↑  Pürer, Heinz; Raabe, Johannes (2007-07-25). Presse in Deutschland (בגרמנית). UTB. ISBN 978-3-8385-8334-1.
↑  Kilpert, Daniel (28 בנובמבר 2006). "Antisemitismus von links" (בגרמנית). Federal Agency for Civic Education. p. 2. נבדק ב-6 ביוני 2020. {{cite news}}:  (עזרה)
1 2  "Annual Report on the Protection of the Constitution 2008" (PDF). Federal Office for the Protection of the Constitution. 2009. p. 128. אורכב מ-המקור (PDF) ב-27 בספטמבר 2011. נבדק ב-26 בספטמבר 2010. One important printed medium in the left-wing "extremist" scene is the national daily newspaper junge Welt (jW, young world). {{cite web}}:  (עזרה)
↑  Verfassungsschutzbericht 2011.
↑  Christian Buß, “Spitzel mit Spitzenleistung”, Spiegel-online (11 July 2007)
| --- | --- |
בקרת זהויות :  GND: 4438591-2  VIAF: 193683905   WorldCat (עם VIAF): 193683905
טריקסי שובה

ביאטריקס "טריקסי" שובה (בגרמנית: Beatrix "Trixi" Schuba;‏ 15 באפריל 1951 בווינה אוסטריה) היא מחליקה אמנותית על קרח אוסטרית בעבר שהתחרתה בקטגוריית נשים יחידות. היא אלופה אולימפית (סאפורו 1972), פעמיים ברציפות אלופת עולם (ליון 1971 וקלגרי 1972), פעמיים ברציפות אלופת אירופה (ציריך 1971 וגטבורג 1972) ו-6 פעמים ברציפות אלופת אוסטריה (1972-1967).
ביוגרפיה

שובה נולדה בווינה. היא החלה להתאמן בהחלקה על הקרח ביותה בת 4 בהדרכתו של הלמוט סיבט במשך 7 שנים ועל ידי ליאופולד לינהרט. לאחר שאביה נפטר בהיותה בת 13. היא התחילה לעבוד בעסק המשפחתי ולמדה הנהלת חשבונות בשעות אחר הצהרים והתאמנה בבקרים.
ביוגרפיה > 1967 > אלופת אוסטריה

בשנת 1967 בהיותה בת 16 זכתה שובה לראשונה בקריירה שלה במדליית זהב בהחלקה אמנותית על קרח לנשים. בהמשך הקריירה היא זכתה בעוד 5 תוארי אליפות אוסטריה.
ביוגרפיה > 1968

באולימפיאדת גרנובל (1968) סיימה שובה במקום חמישי בהחלקה אמנותית על קרח לנשים
ביוגרפיה > 1971 > אלופת אירופה

באליפות אירופה שנערכה בציריך, שווייץ בתחילת פברואר 1971 זכתה שובה במדליית זהב בהחלקה אמנותית על קרח לנשים לפני ז'וז'ה אלמשי מהונגריה וריטה טרפנס מאיטליה.
ביוגרפיה > 1971 > אלופת עולם

שלושה שבועות לאחר מכן, באליפות העולם שנערכה בליון, צרפת בסוף פברואר היא זכתה במדליית זהב בהחלקה אמנותית על קרח לנשים, לפני ג'ולי לין הולמס מארצות הברית וקרן מגנוסן מקנדה.
ביוגרפיה > 1972

באליפות אירופה בהחלקה אמנותית על הקרח שנערכה בגטבורג, שוודיה בינואר 1972 זכתה שובה בפעם השנייה ברציפות במדליית זהב בהחלקה על קרח לנשים, לפני ריטה טרפנס וסוניה מורגנשטרן ממזרח גרמניה ובכך הגנה על תוארה.
ביוגרפיה > 1972 > אלופה אולימפית

חודש לאחר מכן, באולימפיאדת סאפורו (1972) זכתה שובה במדליית זהב בהחלקה אמנותית על קרח לנשים, לפני קרן מגנוסן מקנדה וג'נט לין מארצות הברית. הייתה זו מדליית הזהב הראשונה של אוסטריה בתחרות זו, 48 שנים לאחר הזכייה ההיסטורית של הרמה סאבו באולימפיאדת החורף הראשונה (שאמוני 1924). חודש לאחר מכן, באליפות העולם שנערכה בקלגרי, קנדה במרץ היא זכתה בפעם השנייה ברציפות במדליית זהב בהחלקה אמנותית על קרח לנשים, לפני קרן מגנוסן וג'נט לין ובכך הגנה על תוארה.
הישגים בולטים

| תחרויות בינלאומיות> אירוע | תחרויות בינלאומיות> 1967 | תחרויות בינלאומיות> 1968 | תחרויות בינלאומיות> 1969 | תחרויות בינלאומיות> 1970 | תחרויות בינלאומיות> 1971 | תחרויות בינלאומיות> 1972 |
| --- | --- | --- | --- | --- | --- | --- |
| אולימפיאדת החורף |  | מקום 5 |  |  |  | מקום 1 |
| אליפות העולם | מקום 9 | מקום 4 | מקום 2 | מקום 2 | מקום 1 | מקום 1 |
| אליפות אירופה | מקום 5 | מקום 3 | מקום 3 | מקום 2 | מקום 1 | מקום 1 |
תחרויות לאומיות
אליפות אוסטריה: מקום 1
טאם מוטו

| --- | --- |
אין תמונה חופשית
 לידה:  30 באפריל 1978 (בן 46) הייסטינגס, הממלכה המאוחדת 
 פרופיל ב-IMDb
 
טאם מוטו (באנגלית: Tam Mutu; נולד ב-30 באפריל 1978) הוא שחקן אנגלי. הקריירה של מוטו התחילה בווסט אנד בתחילת שנות ה-2000. מוטו היה חלק מההפקה המקורית של המחזמר האהבה לעולם לא מתה מאת אנדרו לויד ובר בווסט אנד (2010–2011). לאחר מכן כיכב בהפקות המחודשות של עלובי החיים (2013-2014) ועיר של מלאכים (אנ') (2015). בשנת 2015, כיכב במחזמר דוקטור ז'יוואגו (אנ') בברודוויי. מוטו שב לברודוויי בשנת 2019 עם המחזמר מולן רוז'!; על תפקידו במחזמר כדוכס ממונרו היה מועמד לפרס גראמי. בשנת 2016, הופיע בסדרה מדיצ'י בנטפליקס.
ראשית חייו

מוטו נולד ב-1978 בהייסטינגס, אנגליה. יש לו אחות אחת. לפני שפנה לתחום המשחק, שיחק כדורגל. מוטו למד בבית הספר גילפורד למשחק (אנ'), וסיים את לימודיו בהצטיינות בשנת 2001 עם תואר ראשון באמנויות במגמת תיאטרון מוזיקלי.
קריירה > 2001-2015: ווסט אנד ותיאטרון בריטי

לאחר סיום לימודיו בית הספר לדרמה בשנת 2001, מוטו לוהק למחזמר עלובי החיים בווסט אנד כחלק מאנסמבל השחקנים וכממלא מקום של אנז'ורלא.
בשנת 2011, מוטו לוהק למחזמר הגותי רבקה (אנ'). מספר חודשים לאחר שהמחזמר בוטל בטרם הועלה, מוטו לוהק לתפקיד ז'אבר בהפקה בווסט אנד של המחזמר עלובי החיים.
קריירה > 2015-הווה: ברודוויי ותיאטרון אמריקאי

בשנת 2015 מוטו כיכב במחזמר דוקטור ז'יוואגו (אנ') בברודוויי. לאחר מכן גילם את קרי גרנט בקריאות של המחזמר לעוף מעל לשקיעה (אנ') שהתקיימו בשנים 2015-2016.
בשנת 2018, מוטו לוהק לתפקיד האנטגוניסט, הדוכס ממונרו, בהרצת טרום-ברודוויי של המחזמר מולן רוז'!. לאחר מכן שב לגלם את התפקיד בברודוויי. במאי 2022, מוטו עזב את ההפקה ביחד עם שני שחקנים נוספים מצוות השחקנים המקורי: ארון טבייט וריקי רוג'ס.
תפקידים > טלוויזיה

| שנה | שם | תפקיד | הערות |
| --- | --- | --- | --- |
| 2006 | נשות הכדורגלנים | סטיב | שני פרקים |
| 2007 | רופאים (אנ') | קרייג וולטון | פרק אחד |
| 2007 | הולבי סיטי | פטר קלי | פרק אחד |
| 2009 | להעיר את המתים | זאפר | שני פרקים |
| 2016 | שוטרים בדם | סמל ריי לנגלי | פרק אחד |
| 2017 | שרלוק | לאונרד | פרק אחד |
| 2018 | מדיצ'י | גאלאצו ספורצה | חמישה פרקים |
תפקידים > תיאטרון

| שנה | שם | תפקיד | מקום | הערות |
| --- | --- | --- | --- | --- |
| 2001 | עלובי החיים | אנסמבל (ממלא מקום: אנז'ורלא) | תיאטרון פאלס(אנ') | מחליף בווסט אנד |
| 2001-2002 | דרום האוקיינוס השקט (אנ') | אנסמבל (ממלא מקום:כייבל) | התיאטרון המלכותי הלאומי (אנ') | ― |
| 2002 | רומיאו ויוליה | סאמפסון (ממלא מקום: טיבלט) | התיאטרון הפתוח של ריג'נט'ס פארק (אנ') | עונת המופעים 2002 |
| 2002 | כטוב בעיניכם | לורד מספר 2 (ממלא מקום: אורלנדו, צ'ארלס) | התיאטרון הפתוח של ריג'נט'ס פארק (אנ') | עונת המופעים 2002 |
| 2002 | הו, איזו מלחמה מקסימה! (אנ') | אנסמבל | התיאטרון הפתוח של ריג'נט'ס פארק (אנ') | עונת המופעים 2002 |
| 2002-2003 | הכל הולך (אנ') | רביעיית מלחים | התיאטרון המלכותי הלאומי (אנ') | ― |
| 2003 | עמל אהבה לשווא | לונגוויל (ממלא מקום:ברוון) | התיאטרון המלכותי הלאומי (אנ') | ― |
| 2004 | המלך ליר | אביר (ממלא מקום: אדמונד) | להקת שייקספיר המלכותית (אנ') | ― |
| 2004 | רומיאו ויוליה | טיבלט | להקת שייקספיר המלכותית (אנ') | ― |
| 2005 | איסט | מייק | תיאטרון היימרקט | ― |
| 2006 | הציד המלכותי של השמש (אנ') | חואן צ'אבס | התיאטרון המלכותי הלאומי (אנ') | ― |
| 2007 | פאוסטוס (אנ') | דינוס צ'אפמן | סיבוב הופעות במלכה המאוחדת | ― |
| 2010-2011 | האהבה לעולם לא מתה | אנסמבל (ממלא מקום: הפנטום) | תיאטרון אדלפי | הפקה מקורית ווסט אנד |
| 2010-2011 | האהבה לעולם לא מתה | הפנטום (מחליף) | תיאטרון אדלפי | הפקה מקורית ווסט אנד |
| 2011 | שחמט (אנ') | אנאטולי | תיאטרון נסיכת ווילס | הפקה בטורונטו |
| 2012 | רבקה (אנ') | מאקסים דה ווינטר | תיאטרון ברודהרסט | הפקת ברודוויי שהתבטלה |
| 2013-2014 | עלובי החיים | ז'אבר | תיאטרון סונדהיים | מחליף בווסט אנד |
| 2014-2015 | עיר של מלאכים | סטון | דונמר וורהאוס (אנ') | הפקת ווסט אנד מחודשת |
| 2015 | דוקטור ז'יוואגו (אנ') | יורי ז'יוואגו | תיאטרון ברודוויי (אנ') | הפקה מקורית בברודוויי |
| 2015-2016 | לעוף מעל לשקיעה (אנ') | קרי גרנט | פרויקט אמנויות הכרם | קריאה ראשונה |
| 2015-2016 | לעוף מעל לשקיעה (אנ') | קרי גרנט | פרויקט אמנויות הכרם | קריאה שנייה |
| 2017 | הניו יורקים (אנ') | אל ספאניש | ניו יורק סיטי סנטר (אנ') | קונצרט Encores! (אנ') |
| 2016-2017 | סוד הגן הנעלם (אנ') | ארצ'יבלד קרייבן | תיאטרון השגרה החמישית, סיאטל | מחליף בהפקה מקומית |
| 2018 | היי תסתכל עליי! | ― | New York City Center | קונצרט Encores! (אנ') |
| 2018-2022 | מולן רוז'! | הדוכס ממונרו | תיאטרון אמרסון קולוניאל | הפקה מקורית בוסטון |
| 2018-2022 | מולן רוז'! | הדוכס ממונרו | תיאטרון אל הירשפילד | הפקה מקורית ברודוויי |
תפקידים > קולנוע

| שנה | שם | תפקיד |
| --- | --- | --- |
| 2017 | מרי פופינס חוזרת | וולף |
פרסים ומועמדויות

| שנה | פרס | קטגוריה | פרויקט מועמד | תוצאה | הערת שוליים |
| --- | --- | --- | --- | --- | --- |
| 2013 | פרסי Broadway World (אנ') הממלכה המאוחדת | הביצוע הטוב ביותר במופע ווסט אנד וותיק | עלובי החיים | זכייה |  |
| 2015 | פרס ליגת הדרמה | הופעה יוצאת מהכלל | דוקטור ז'יוואגו (אנ') | מועמדות |  |
| 2020 | פרס גראמי | אלבום התיאטרון המוזיקלי הטוב ביותר (אנ') | מולן רוז'! | מועמדות |  |
הערות שוליים

↑  MATTHEW BLANK, CUE & A: City of Angels and Doctor Zhivago Star Tam Mutu Talks Onstage Mishaps, Sweeney Todd and His Broadway Debut, Playbill, ‏JANUARY 29, 2015
1 2 3 4  Tam Mutu | United Agents, www.unitedagents.co.uk
1 2  View Author Archive, Email the Author, Follow on Twitter, Get author RSS feed, The Broadway star who looks hot in Dr. Zhviago’s fur hat, ‏2015-04-18 (באנגלית אמריקאית)
↑  Rebecca Russo, FLYING OVER SUNSET A New Musical by James Lapine, Tom Kitt, and Michael Korie at Vineyard Arts Project, BroadwayWorld.com (באנגלית)
↑  Greg Evans, ‘Moulin Rouge! The Musical’ Announces Cast For Pre-Broadway Boston Premiere, Deadline, ‏2018-04-04 (באנגלית אמריקאית)
↑  RYAN MCPHEE, Moulin Rouge! Musical Sets Broadway Dates and Theatre; Aaron Tveit and Karen Olivo to Star, Playbill, ‏NOVEMBER 19, 2018
↑  RAVEN BRUNNER, Aaron Tveit, Tam Mutu, and Ricky Rojas Depart Moulin Rouge! The Musical On Broadway May 8, Playbill, ‏MAY 08, 2022
↑  Tam Mutu, IMDb (באנגלית אמריקאית)
1 2  Tam Mutu theatre profile, www.abouttheartists.com
↑  Robert Diamond, BWW:UK Awards 2013 - And the Winners Are...MORMON, CHARLIE, ONCE, LES MIS, And More!, BroadwayWorld.com (באנגלית)
↑  Tam Mutu, Performer, Playbill
↑  Logan Culwell-Block, Hadestown, Oklahoma!, More Cast Albums Receive 2020 Grammy Award Nominations, Playbill, ‏November 20, 2019
↑  Tam Mutu, www.grammy.com
טמפלהוף

| --- | --- |

 מידע
 עיר:  ברלין
 שטח:  12.2 קמ"ר 
 אוכלוסייה:  59,728 (30 ביוני 2015)
 קואורדינטות:  52°28′00″N 13°23′00″E﻿ / ﻿52.4667°N 13.3833°E﻿ / 52.4667; 13.3833
 שכונות נוספות בברלין
    לחצו כדי להקטין חזרה    לחצו להגדלה   
 
כנסיית הכפר בטמפלהוף בנויה על חומות המבצר הטמפלרי לשעבר
חלק מטרמינל בשדה התעופה טמפלהוף
שדה התעופה לשעבר טמפלהוף
כיכר הרכבת האווירית
טמפלהוף (בגרמנית: Tempelhof) הוא רובע בדרום ברלין, בירת גרמניה. ברובע, הקרוי על שם מסדר הטמפלרים שהתיישבו במקום, גרים כ-200 אלף בני אדם.
הרובע גובל בקרויצברג (Kreuzberg) בצפון, בנויקלן (Neukölln) במזרח, בשטגליץ (Steglitz) בדרום-מערב, בשנברג (Schöneberg) בצפון-מערב ובדרום היא גובלת במדינת ברנדנבורג.
כבר ב-1220 הוקמה כנסיית הכפר בטמפלהוף (Dorfkirche Tempelhof) שבנויה מאבנים שנמצאו בשדות (Feldsteine), היא אחת מהעתיקות בכל אזור ברנדנבורג. אחרי התפזרות המסדר הטמפלרי במקום, עבר המקום לרשות המסדר היואניטי וב-1435 נמכר השטח למדינת ברלין.
בשנת 2001 אוחד הרובע במסגרת רפורמת הרבעים של ברלין עם רובע שנברג. הרובע המאוחד נקרא טמפלהוף-שנברג, אף שבפועל מקובל השימוש בשמות הישנים. הרובע מורכב מהאזורים מריינדורף (Mariendorf), מריינפלדה (Marienfelde), ליכטנראדה (Lichtenrade) וטמפלהוף. יש לה ברית ערים תאומות עם נהריה.
שדה התעופה טמפלהוף

חלק מהרובע שימש כשדה אימונים וצעדות עבור פרידריך השני מלך פרוסיה וב-1897 שימש השדה להמראת ספינת האוויר הראשונה בעולם, על ידי דוד שוורץ. ב-1909, אורוויל רייט קבע שיא עולמי בטיסת גובה, כשהמריא מהשדה לגובה של 172 מטרים וב-1923 נקבע המקום כשדה תעופה, אחד מהראשונים בעולם. בשנת 1930 נחתה ספינת האוויר (הצפלין) גראף צפלין במקום לאחר חציית האוקיינוס האטלנטי. ב-1939 נפתח על ידי הנאצים שדה התעופה המרכזי של טמפלהוף (Zentralflughafen Tempelhof). שדה התעופה הברוטליסטי מתאפיין בארכיטקטורה שהייתה אופיינית לתקופה הנאצית ולאדריכל אלברט שפר.
בזמן הסגר על ברלין הטיסו בעלות הברית המערביות אל העיר ברכבת אווירית למעלה מ-2.3 מיליון טון מזון ומצרכים בסיסיים. מרבית מטוסי הרכבת האווירית הגיעו לשדה התעופה טמפלהוף. על שם המבצע נקראות הכיכר שמול שדה התעופה וכן תחנת המטרו במקום Platz der Luftbrücke (כיכר הרכבת האווירית).
לאחר איחוד ברלין היה טמפלהוף הקטן מבין שלושת שדות התעופה של העיר. ייחודו היה במיקומו במרכז העיר, אך מגבלות הרעש שהלכו והתרחבו הותירו המראה ונחיתה של מטוסים קטנים. בשנת 2008 הופסקה הפעילות האווירית במקום, כחלק מתהליך הדרגתי של סגירת כל שלושת שדות התעופה והחלפתם בנמל התעופה הבינלאומי ברלין ברנדנבורג.
אוכלוסייה

רוב אוכלוסיית השכונה היא ממעמד הביניים, בעיקר משפחות ועובדי עירייה. בשכונה אין אתרי תיירות ראויים לציון פרט לשדה התעופה. אזור טמפלהוף מאופיין בבתי קומות והאזורים האחרים מאופיינים בעיקר בבתים פרטיים של המעמד הבינוני.
ערים תאומות

ארצות הברית צ'ארלסטון, קרוליינה הדרומית, ארצות הברית.
ישראל נהריה, ישראל.
הולנד אמסטלפיין, הולנד
יונוספירה

ערך זה עוסק באטמוספירת כדור הארץ. אם התכוונתם למבנים, ראו .
מיקום היונוספירה בתוך אטמוספירת כדור הארץ.
תיאור סכמטי של החזרת גלי רדיו על ידי היונוספירה.
יונוספירה (באנגלית: Ionosphere, מקור השם: צירוף של יון ושל ספֵירה = שפת כדור) היא אזור באטמוספירת כדור הארץ בשכבת התרמוספירה, שבו קיימים אלקטרונים חופשיים אשר גורמים לאטמוספירה להתנהג בדומה למוליך חשמלי.
היונוספירה מתחילה בגובה של 60–90 ק"מ מפני כדור הארץ (משתנה לפי שעות היממה המקומיות), ומסתיימת בגובה של מעל 500 ק"מ.
באטמוספירה מתרחשים תהליכי יינון כתוצאה מקרינת השמש וקרינה קוסמית. סוג אחד של יינון נגרם על ידי קרינה על-סגולה ישירה מהשמש הפוגעת באטומים ומולקולות של אטמוספירת כדור הארץ, פגיעה שיכולה לשחרר אלקטרונים. סוג שני הוא תוצאה של פגיעת חלקיקים טעונים במהירות גבוהה מרוח השמש ומהקרינה הקוסמית. כאשר חלקיקים אלו פוגעים באטומים ובמולקולות האוויר הם גורמים להינתקות אלקטרונים מהם. בשני המקרים נוצרים נושאי מטען חופשיים - יונים בעלי מטען חיובי ואלקטרונים בעלי מטען שלילי.
הצפיפות הנמוכה של מולקולות ביונוספרה מאפשרת לנושאי המטען להתקיים בנפרד למשך פרקי זמן ארוכים יחסית. מצב זה (הקרוי פלזמה) גורם לאטמוספירה להתנהג כמוליך חשמלי טוב, או כמראה עבור גלים אלקטרומגנטיים. זאת בניגוד לשכבות הנמוכות והצפופות יותר של האטמוספירה, בהן החלקיקים הטעונים מתקיימים רק לזמן קצר עד שהם פוגשים בחלקיקים בעלי מטען נגדי (התהליך ההפוך של יינון, הקרוי רקומבינציה), ולכן לאטמוספירה מתחת לאטמוספירה יש מוליכות נמוכה מאוד והיא מאפשרת העברה של גלים אלקטרומגנטיים.
ליונוספירה חשיבות מעשית רבה, בין היתר כי היא מחזירה חלק מאורכי הגל בתדירויות גלי רדיו. תכונה זו איפשרה, החל מתחילת המאה ה-20, תקשורת רדיו בגלים קצרים בין נקודות רחוקות מאוד על פני כדור הארץ, על ידי "הקפצה" של אלומת השידור בין היונוספרה ובין הקרקע (או פני הים). כתוצאה מכך הושקעו משאבים רבים במחקר היונוספרה. עם עליית השימוש בלווייני תקשורת ובכבלי תקשורת תת-ימיים, ירדה חשיבותו של רדיו בגלים קצרים, וכיום הוא משמש בעיקר חובבי רדיו.
תופעת זוהר הקוטב מתרחשת ביונוספירה, במקרים של סערות מגנטיות, עקב חדירת חלקיקים שזורמים מטה בשדה המגנטי של כדור הארץ.
קיום היונוספירה הוכח על ידי אדוארד אפלטון ב-1924. ב-1947 קיבל על עבודתו פרס נובל לפיזיקה.
היונוספירה גם אחראית לתהודת שומאן, תופעה בה מתחוללת תהודה של גלים אלקטרומגנטיים בין הקרקע ליונוספירה כתוצאה מפריקת ברק במקום כלשהו על פני כדור הארץ.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. פסקה.
עוד בשנת 1839, המתמטיקאי והפיזיקאי הגרמני קרל פרידריך גאוס שיער שקיומו של אזור בעל מוליכות חשמלית גבוהה באטמוספירה יכול להסביר את השינויים היומיים הנצפים בעוצמת השדה המגנטי של כדור הארץ. הוא ציין כתימוכין להשערה הזאת את "התופעה האניגמטית של האורורה בוראליס (Aurora Borealis), אשר כל הראיות מצביעות על כך שחשמל בתנועה הוא מרכיב מרכזי ביצירתה".
ראו גם

עיכוב יונוספירי
אטמוספירת כדור הארץ
מגנטוספירה
זוהר הקוטב
HAARP (תוכנית מחקר אמריקאית)
תוכן אלקטרוני כולל
טמאש מולנאר

טמאש מולנאר (בהונגרית: Molnár Tamás;‏ סגד, 2 באוגוסט 1975) אלוף אולימפי הונגרי שלוש פעמים, בכדורמים, עורך דין.
קורות חיים

מולנאר התחיל לשחות בהמלצה רפואית, אבל כמה חודשים לאחר מכן התחיל להשתתף באימוני כדורמים. הכישרון שלו התגלה מוקדם, הוא היה רק בן 16 כשהפך לחבר בקבוצת הנוער של פרנץ קמני. כשחקן נוער, הוא היה אלוף אירופה ועולם לנוער.
את הופעת הבכורה שלו בנבחרת הבוגרת ערך ב-1995. באותה שנה הוא זכה מדליית כסף באוניברסיאדה. בעונת 1995–1996 הגיע עם סגד לגמר גביע של איגוד השחייה האירופי (LEN). ב-1997, באליפות אירופה בסביליה, השתתף לראשונה בטורניר גדול כחבר בנבחרת הבוגרת, ממנו חזרה הנבחרת הביתה עם מדליית זהב. בינואר 1998 הוא היה מדליסט כסף באליפות העולם. לאחר העונה, הוא עבר למועדון UTE. בסוף השנה נבחר לשחקן כדור המים ההונגרי הטוב ביותר. ב-1999 הוא זכה בגביע LEN עם מועדון אויפשט, באליפות אירופה ובאליפות העולם עם הנבחרת הלאומית.
משנת 2009 הפך לנשיא הוועד למלחמה בסמים של האגודה ההונגרית לכדורמים.
הוא ביצע אותו תפקיד בתנועה נגד סמים של השחקנים האולימפיים.
ב-2012 הפך לחבר הנשיאות של אגודת הכדורמים ההונגרית במשך ארבע שנים.
בשנת 2013, הוא היה מועמד (לא נבחר) לוועדת כדורהמים של FINA.
הוא שופט כדורמים מאז 2009.
בשנת 2015 נבחר לנשיא מועצת השיפוט של איגוד כדורהמים ההונגרי.
בינואר 2016 נבחר לוועדת הספורטאים של פדרציית השחייה הבין-לאומית (FINA).
ממאי 2016 הפך לחבר בוועדת LEN לכדור מים.
מיולי 2017 הוא הפך לחבר בוועדת ה-FINA לכדור מים.
ביולי 2020, הוא נבחר מחדש לסגן נשיא האגודה ההונגרית לכדורמים.
ביולי 2022 הוא הפך ליו"ר הוועדה הטכנית לכדורמים של FINA.
פרסים והוקרה

ספורטאי נוער מצטיין (1995)
תלמיד טוב - ספורטאי טוב של הרפובליקה של הונגריה (1997)
שחקן השנה בהונגריה בכדור מים (1998)
צלב הקצין של מסדר ההצטיינות של הרפובליקה של הונגריה (2000)
חבר בנבחרת הספורט של השנה בהונגריה (2000, 2003, 2004, 2008)
צלב אמצעי של מסדר ההצטיינות של הרפובליקה של הונגריה (2004)
הצלב המרכזי של מסדר ההצטיינות של הרפובליקה של הונגריה עם הכוכב (2008)
אזרחות כבוד של בודפשט (2008)
חבר בהיכל התהילה של ספורט השחייה (2015)
המשפחתו

גרוש, גרושתו, נוֹאֵמִי, היא עורכת דין. יש להם שני בנים תאומים: הוגו לורנט ובנדק מאנו.
לקריאה נוספת

Magyar sportévkönyv 1993-2011. Budapest: Aréna 2000. ISSN 1218-0807
הערות שוליים

↑  "Kemény az elnök, pályázat a férfi kapitányi posztra" (בהונגרית). vlv.hu. 2012-12-16.
↑  "Nincs magyar tag a FINA vízilabda bizottságában" (בהונגרית). vlv.hu. 2013-07-29.
טמאש דויטש

| --- | --- |

 לידה:  27 ביולי 1966 (בן 58) בודפשט, הרפובליקה העממית ההונגרית 
 מדינה:  הונגריה 
 השכלה:  אוניברסיטת אטווש לוראנד (1999)  Saint Margaret High School, Budapest (1984) 
 תפקיד:  חבר הפרלמנט האירופי (1 ביולי 2014–1 ביולי 2019)  חבר האסיפה הלאומית של הונגריה (18 ביוני 1998–14 במאי 2002)  חבר האסיפה הלאומית של הונגריה (15 במאי 2002–13 ביולי 2009)  Minister of Youth and Sports Affairs in Hungary (1 בינואר 1999–26 במאי 2002)  חבר הפרלמנט האירופי (2 ביולי 2019–15 ביולי 2024)  חבר האסיפה הלאומית של הונגריה (2 במאי 1990–17 ביוני 1998)  חבר הפרלמנט האירופי (14 ביולי 2009–30 ביוני 2014)  חבר הפרלמנט האירופי (16 ביולי 2024) 
 מפלגה:  פידס 
 מספר צאצאים:  5 
 פרסים והוקרה:  אזרחות כבוד (צ'ונגראד-צ'נאד, 2012)  Petőfi Prize (2020) 
 deutsch.fidesz-eu.hu
 
טמאש דויטש (בהונגרית: Deutsch Tamás; בודפשט, 27 ביולי 1966) הוא פוליטיקאי יהודי-הונגרי וחבר מייסד של מפלגת פידס, מפלגת השלטון בהונגריה במשך שנים רבות. בין השנים 1999–2002 היה שר הנוער והספורט. בין השנים 1990 – 2009 היה חבר האספה הלאומית של הונגריה, בין השנים 2004–2006 היה אחד מסגני יושב ראש של הפרלמנט ההונגרי. חבר הפרלמנט האירופי משנת 2009.